Tupasluikka

Tupasluikka (Trichophorum cespitosum) on suolla mättäinä kasvava sarakasveihin kuuluva tuulipölytteinen kasvilaji.

Tupasluikan varret muodostavat tiiviitä mättäitä. Kasvin korkeus on 20–30 cm. Varren päässä on kukinto, joka on vaaleanruskea, noin viisimillinen pompulamainen tähkä. Tupasluikkaa tavataan Länsi- ja Pohjois-Euroopassa, Pohjois-Amerikan itäosassa sekä paikoin Aasiassa yhtä pohjoisessa.

Tupasluikka jaetaan kahteen alalajiin: nevatupasluikka (Trichophorum cespitosum subsp. cespitosum) ja nummitupasluikka (Trichophorum cespitosum subsp. germanicum).

Lähteet

Aiheesta muualla 
Kasviatlas: Tupasluikan (Trichophorum cespitosum) levinneisyys Suomessa.
Pinkka, Lajintuntemuksen oppimisympäristö: Tupasluikka (Trichophorum cespitosum)
ITIS: Trichophorum caespitosum 
United States Department of Agriculture (USDA): Trichophorum cespitosum 

Sarakasvit